CELEX: 32015D1958
Language: et
Date: 2015-07-01 00:00:00
Title: Komisjoni delegeeritud otsus (EL) 2015/1958, 1. juuli 2015, mis käsitleb geosünteesmaterjalide ja nendega seotud toodete suhtes kohaldatavaid toimivuse püsivuse hindamise ja kontrollimise süsteeme vastavalt Euroopa Parlamendi ja nõukogu määrusele (EL) nr 305/2011 (EMPs kohaldatav tekst)

30.10.2015   
            
            
               ET
            
            
               Euroopa Liidu Teataja
            
            
               L 284/181
            
         KOMISJONI DELEGEERITUD OTSUS (EL) 2015/1958,
   1. juuli 2015,
   mis käsitleb geosünteesmaterjalide ja nendega seotud toodete suhtes kohaldatavaid toimivuse püsivuse hindamise ja kontrollimise süsteeme vastavalt Euroopa Parlamendi ja nõukogu määrusele (EL) nr 305/2011
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 9. märtsi 2011. aasta määrust (EL) nr 305/2011, millega sätestatakse ehitustoodete ühtlustatud turustustingimused ning tunnistatakse kehtetuks nõukogu direktiiv 89/106/EMÜ, (1) eriti selle artikli 60 punkti h,
   ning arvestades järgmist:
   
               (1)
            
            
               Geosünteesmaterjalide ja nendega seotud toodete vastavustõendamise menetlus ja kohaldatavad tehnilised kirjeldused on sätestatud komisjoni otsuses 96/581/EÜ (2).
            
         
               (2)
            
            
               Otsuses 96/581/EÜ ei ole sätestatud üksikasjalikke kriteeriume geosünteesmaterjalide ja nendega seotud toodete tuletundlikkustoimivuse suhtes kohaldatavate toimivuse püsivuse hindamise ja kontrollimise süsteemide valimiseks.
            
         
               (3)
            
            
               Määruse (EL) nr 305/2011 V lisas sätestatud süsteeme tuleks geosünteesmaterjalide ja nendega seotud toodete toimivuse hindamiseks täpsemalt valida. See peaks andma tootjatele tõhusama juurdepääsu siseturule ning suurendama seega kogu ehitustööstuse konkurentsivõimet.
            
         
               (4)
            
            
               Otsus 96/581/EÜ tuleks seepärast kehtetuks tunnistada ning selguse ja läbipaistvuse huvides asendada,
            
         ON VASTU VÕTNUD KÄESOLEVA OTSUSE:
   Artikkel 1
   Käesolevat otsust kohaldatakse I lisas osutatud geosünteesmaterjalide ja nendega seotud toodete suhtes.
   Artikkel 2
   Artiklis 1 osutatud geosünteesmaterjalide ja nendega seotud toodete põhiomadustega seotud toimivuse püsivust hinnatakse ja kontrollitakse II lisas sätestatud süsteemide kohaselt.
   Artikkel 3
   Otsus 96/581/EÜ tunnistatakse kehtetuks.
   Viiteid kehtetuks tunnistatud otsusele käsitatakse viidetena käesolevale otsusele.
   Artikkel 4
   Käesolev otsus jõustub kahekümnendal päeval pärast selle avaldamist Euroopa Liidu Teatajas.
   
      Brüssel, 1. juuli 2015
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  ELT L 88, 4.4.2011, lk 5.
   
      (2)  Komisjoni otsus 96/581/EÜ, 24. juuni 1996, nõukogu direktiivi 89/106/EMÜ artikli 20 lõike 2 kohase ehitustoodete vastavustõendamismenetluse kohta geotekstiilide nõuetele vastavuse tõendamisel (EÜT L 254, 8.10.1996, lk 59).
   
      I LISA
      
         TOOTED
      
      Käesolevat otsust kohaldatakse järgmiste toodete suhtes:
      
                  1)
               
               
                  geosünteesmaterjalid (membraanid ja tekstiilid), mida kasutatakse eralduskihina, kaitsekihina, kuivendamiseks, filtreerimiseks või maapinna tugevdamiseks;
               
            
                  2)
               
               
                  geokomposiidid, mida kasutatakse eralduskihina, kaitsekihina, kuivendamiseks, filtreerimiseks või maapinna tugevdamiseks;
               
            
                  3)
               
               
                  georestid, mida kasutatakse eralduskihina, kaitsekihina, kuivendamiseks, filtreerimiseks või maapinna tugevdamiseks;
               
            
                  4)
               
               
                  geomembraanid, mida kasutatakse eralduskihina, kaitsekihina, kuivendamiseks, filtreerimiseks või maapinna tugevdamiseks;
               
            
                  5)
               
               
                  geovõrgud, mida kasutatakse eralduskihina, kaitsekihina, kuivendamiseks, filtreerimiseks või maapinna tugevdamiseks.
               
            
   
      II LISA
      
         TOIMIVUSE PÜSIVUSE HINDAMISE JA KONTROLLIMISE SÜSTEEMID
      
      Käesoleva otsusega hõlmatud toodete suhtes, võttes arvesse nende põhiomadusi, kohaldatakse järgmisi toimivuse püsivuse hindamise ja kontrollimise süsteeme:
      
         Tabel 1
      
      
         Kõik põhiomadused, v.a tuletundlikkus
      
      
                  Tooted
               
               
                  Põhiomadused
               
               
                  Kohaldatav toimivuse püsivuse hindamise ja kontrollimise süsteem vastavalt määruse (EL) nr 305/2011 V lisale
               
            
                  Geosünteesmaterjalid (membraanid ja tekstiilid), geokomposiidid, georestid, geomembraanid ja geovõrgud, mida kasutatakse eralduskihina, kaitsekihina, kuivendamiseks, filtreerimiseks või maapinna tugevdamiseks
               
               
                  Kõik põhiomadused, v.a tuletundlikkus
               
               
                  2+
               
            
         
      
         Tabel 2
      
      
         Ainult tuletundlikkus
      
      Kõigi tabeli 1 esimeses veerus nimetatud toodete puhul määratakse toimivuse püsivuse hindamise ja kontrollimise süsteem sõltuvalt alamrühmast kindlaks järgmiselt:
      
         
      
                  Toote alamrühmad
               
               
                  Kohaldatavad toimivuse püsivuse hindamise ja kontrollimise süsteemid vastavalt määruse (EL) nr 305/2011 V lisale
               
            
                  Tooted, mille puhul selgelt määratletav etapp tootmisprotsessis võimaldab parandada tuletundlikkustoimivust (nt tuleaeglustite lisamine või orgaanilise materjali vähendamine)
               
               
                  1
               
            
                  Tooted, mille suhtes kohaldatakse Euroopa õigusakte, mis võimaldavad nende tuletundlikkusklassi määrata ilma katsetamata
               
               
                  4
               
            
                  Tooted, mis ei kuulu esimeses ja teises reas nimetatud alamrühmadesse
               
               
                  3